  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын сюресъёсты тупатъян вакыт кутскиз. Сюресчиос Ижкар – Якшур-Бӧдья трасса вылын ужаны ӧдъязы. Со сярысь элькун тӧрлэн но кивалтэтлэн пресс-службазы ивортӥз. « Объект ми понна туж кулэ. Со Ижкарысь уйпал ёросъёсы, озьы ик Киров улосвыл но Перм шаер пала потон луэ. Со сяна, татын трос коттедж посёлокъёс но сад-бакча эштосъёс. <…> Ужъёсты сюресэз ворсатэк нуом » Алексей Горбачёв, Удмуртиысь транспортъя но сюрес возёсъя министр «Кышкыттэм ӟечлыко сюресъёс» йӧскалык ӵектосъя улосвыл сюреслэсь 6,6 иськемзэ тупатъялозы: кулэ интыын сюреслэсь инъетсэ воштозы, асфальтобетон кык сӥен вӧлдозы, урдэсъёссэ юнматозы. Ар пумозь мерлыко транспорт дугдылон интыосты, кенертонъёсты, сигнальной юбоосты выльдыны чакламын. Тодэ вайытом, «Кышкыттэм ӟечлыко сюресъёс» йӧскалык ӵектосъя туэ 118,5 иськем кузьда 80 сюрес люкетъёсты тупатъяны чакламын. Нош оглом 200 пала иськем сюерсъёсты выльдыны малпало. Ужъёсты «Комплексное развитие сельских территорий» но «Содействие» программаосъя но нуозы. Тегъёс: Удмуртия сюресъёс тупатъянужъёс йӧскалыкӵектосъёс  